ব্রিস্টল সিটি ফুটবল ক্লাব
ব্রিস্টল সিটি ফুটবল ক্লাব (ইংরেজি: Bristol City F.C.; সাধারণত ব্রিস্টল সিটি এফসি এবং সংক্ষেপে ব্রিস্টল সিটি নামে পরিচিত) হচ্ছে ব্রিস্টল ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে প্রতিযোগিতা করে। এই ক্লাবটি ১৮৯৪ সালে প্রতিষ্ঠিত হয়েছে। ২৭,০০০ ধারণক্ষমতাবিশিষ্ট অ্যাশটন গেট স্টেডিয়ামে দ্য রবিন্স নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় নাইজেল পিয়ার্সন এবং সভাপতির দায়িত্ব পালন করছেন স্টিভ ল্যান্সডাউন। বর্তমানে অস্ট্রীয় আক্রমণভাগের খেলোয়াড় আন্ড্রেয়াস ভাইমান এই ক্লাবের অধিনায়কের দায়িত্ব পালন করছেন। ঘরোয়া ফুটবলে, ব্রিস্টল সিটি এপর্যন্ত ১১টি শিরোপা জয়লাভ করেছে; যার মধ্যে একটি ইএফএল চ্যাম্পিয়নশিপ এবং শিরোপা রয়েছে। লুইস কেরি, স্কট মারে, কোল স্কুসে, লি পিকক এবং ফামারা দিয়েধিউয়ের মতো খেলোয়াড়গণ ব্রিস্টল সিটির জার্সি গায়ে মাঠ কাঁপিয়েছেন।